възможна ли е повторна употреба преди рециклиране?
според европейската стратегия за кръгова икономика, както и идеята за общество с нулеви отпадъци потребителите имат ключова роля. на първо място – да използваме само това, което ни е необходимо. след като вече имаме нещо, е важно да го преизползваме колкото се може повече пъти и чак накрая да го рециклираме. за разлика от други видове контейнери стъклото е безопасно за многократна употреба. то не освобождава вредни вещества при нагряване или търкане, така че една стъклена бутилка от вода например може да влезе в употреба още много пъти.